લગ્ન માટે યુવકે ધર્મ બદલ્યો, SCમાં યુવતીએ સાથે જવાનો કર્યો ઈનકાર | Girl Refused To Go With Man Who Converted To Hinduism For Her - India News | I Am Gujarat
Gujarati News India લગ્ન માટે યુવકે ધર્મ બદલ્યો, SCમાં યુવતીએ સાથે જવાનો કર્યો ઈનકાર
લગ્ન માટે યુવકે ધર્મ બદલ્યો, SCમાં યુવતીએ સાથે જવાનો કર્યો ઈનકાર
Published: Aug 28, 2018 09:08 am IST
1/5યુવકે બદલ્યો ધર્મ
ધનંજય મહાપાત્રા, નવી દિલ્હી- સામાન્ય રીતે ધર્મ બહારના લગ્નમાં યુવતી પોતાનો ધર્મ બદલતી હોય છે, પરંતુ આ એક કેસ એવો છે જેમાં હિન્દુ યુવતી સાથે લગ્ન કરવા માટે મુસ્લિમ યુવકે હિન્દુ ધર્મ અપનાવ્યો. પરંતુ સોમવારના રોજ સુપ્રીમ કોર્ટમાં યુવતીએ જણાવ્યું કે, તેણે પોતાની મરજીથી લગ્ન કર્યા હોવા છતાં તે પોતાના માતા-પિતા સાથે રહેવા માંગે છે.
2/5ફેબ્રુઆરીમાં કર્યા હતા લગ્ન
33 વર્ષીય મોહમ્મદ ઈબ્રાહિમ સિદ્દીકીએ રાયપુરમાં રહેતી 23 વર્ષીય હિન્દુ જૈન યુવતી સાથે ફેબ્રુઆરીમાં લગ્ન કર્યા હતા અને પોતાનું નામ બદલીને આર્યન આર્ય રાખ્યુ હતુ. 17 ઓગસ્ટના રોજ તેણે સુપ્રીમ કોર્ટમાં હેબિયસ કોર્પસ પીટિશન ફાઈલ કરીને આરોપ મુક્યો છે કે યુવતીના માતા-પિતા અને હિન્દુ ગ્રુપના અમુક લોકો તેમને બળજબરી પૂર્વક અલગ કરી રહ્યા છે.
3/5કોર્ટમાં હાજર કરવાનો આદેશ
ચીફ જસ્ટિસ દીપક મિશ્રા અને જસ્ટિસ એ.એમ.ખાવિલ્કર અને ડી.વાય.ચંદ્રચૂરની બેન્ચે આર્યના કાઉન્સિલ નીખિલ નૈયર દ્વારા મુકવામાં આવેલા આરોપોને ધ્યાનમાં રાખીને ધામત્રીના સુપ્રિડન્ટન્ડન્ટ ઓફ પોલીસને આદેશ આપ્યો કે 27મી ઓગસ્ટના રોજ યુવતીને કોર્ટમાં હાજર કરવામાં આવે. સોમવારના રોજ છત્તીસગઢ પોલીસે યુવતીને કોર્ટમાં હાજર કરી હતી, જ્યાં તેની સાથે તેના પિતા અને સંબંધી પણ સાથે આવ્યા હતા.
4/5લગ્નની વાત છુપાવી
જજ યુવતી સાથે વાતચીત કરે તે પહેલા સ્ટેટ એડવોકેટ જનરલ જુગલ કિશોરે પીઠને જણાવ્યું કે, આ લગ્ન છેતરપિંડીથી કરવામાં આવ્યા હતા. યુવકના આ પહેલા બે વાર છૂટાછેડા થઈ ચુક્યા હતા અને તેણે યુવતીને આ વાત છુપાવી હતી. યુવતીના પિતા અને સંબંધીનો પ્રભાવ ન પડે તે માટે CJIએ કોર્ટે યુવતી સાથે અંગત રીતે વાત કરી હતી.
5/5પોતાની વાત પર અડી રહી યુવતી
જજ સામે યુવતી પોતાની વાત પર અડગ રહી અને તેણે અવારનવાર એક જ વાત કહી કે, તેના લગ્ન ભલે તે યુવક સાથે થયા હોય પરંતુ તે પોતાના માતા-પિતા સાથે રહેવા માંગે છે. અને તેણે કોર્ટને જણાવ્યું કે તે માતા-પિતાના પ્રેશરમાં આવીને આ નિર્ણય નથી લઈ રહી.